Diari Oficial de la Generalitat Valenciana


Sumari del DOGV 2879, del 28-11-1996 (1996/840168)

ORDRE de 22 de novembre de 1996, de la Conselleria de Treball i Afers Socials, per la qual es regulen ajudes a la desocupació agrària (FECOL-Desocupació Agrària) per a l'exercici de 1997.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2879

Data del DOGV
:   28-11-1996

Secció del DOGV
:   ALTRES DISPOSICIONS

Número del document
:   1996/840168


Data del document
:   22-11-1996

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

ORDRE de 22 de novembre de 1996, de la Conselleria de Treball i Afers Socials, per la qual es regulen ajudes a la desocupació agrària (FECOL-Desocupació Agrària) per a l'exercici de 1997.   
La Conselleria de Treball i Afers Socials ha aplicat, des del 1995, dos programes distints per combatre la desocupació al medi rural.  
Contra la desocupació estacional, la Conselleria de Treball i Afers Socials dirigeix el denominat Programa de Desocupació Agrària, destinat a pal·liar l'atur que es produeix ordinàriament entre els mesos d'abril/maig a setembre.  
Contra la desocupació de llarga durada, la Conselleria de Treball i Afers Socials dirigeix el denominat Pla d'Actuacions per a la millora de l'Ocupació Rural (PAMER), destinat, sobretot, a restaurar mediambientalment la muntanya valenciana.  
Per això i en virtut de les facultats que em confereix l'article 35 de la Llei 5/1983, de 30 de desembre, del Govern Valencià i l'art. 47 del text refós de la Llei d'Hisenda Pública de la Generalitat Valenciana,  
Ordene  
Article 1. Objectius  
La Conselleria de Treball i Afers Socials estableix amb aquesta ordre un programa d'ajudes destinades a pal·liar la desocupació agrària estacional en la Comunitat Valenciana.  
Article 2. Destinataris  
Són destinataris de les ajudes ací convocades els ens locals de la Comunitat Valenciana:  
- que no hauran estat perceptors de les ajudes destinades a la millora de l'ocupació rural PAMER IV,  
- i que promoguen la realització d'obres i/o serveis d'utilitat social per als quals es contracten desocupats agrícoles, sempre que reunesquen els requisits de l'article següent.  
Article 3. Requisits  
Amb caràcter general, les obres i serveis hauran de reunir els requisits següents:  
El pressupost de les obres no podrà superar la quantia de 5.000.000 de pessetes per memòria presentada, del qual, si més no, el 75% correspondrà al cost de la mà d'obra.  
Les dates d'inici i fi de les obres i serveis hauran d'estar compreses entre el dia 1 d'abril i el dia 30 de setembre de 1997.  
L'execució haurà de ser realitzada per gestió directa dels ens locals.  
Els treballadors contractats hauran d'estar inscrits com a desocupats agrícoles o pertanyents al sector de fruites o hortalisses i conserves vegetals del règim general o, si s'escau, la nomenclatura que li assigne l'INEM.  
Les obres respondran necessàriament al concepte d'obres de reposició i hauran de tenir una durada mínima de tres mesos. S'exceptuen d'aquesta obligació els municipis que reben una subvenció igual o inferior a 500.000 pessetes.  
Article 4. Finançament  
Les ajudes seran finançades a través dels pressupostos de la Generalitat Valenciana per a l'exercici de 1997. A aquest efecte, una vegada aprovats aquells, la Conselleria de Treball i Afers Socials dictarà una resolució especificant els crèdits que hauran de finançar aquestes ajudes i la seua quantia màxima.  
Article 5. Quantia de la subvenció  
La quantia de les ajudes que es concediran als ens locals sol·licitants podrà assolir el 90% del cost per memòria presentada.  
Els criteris que determinaran la quantitat màxima que corresponga a cada ens local sol·licitant seran els següents:  
El 30% de la dotació pressupostària en el programa es dividirà pel nombre de sol·licitants i el seu resultat constituirà una quantitat en concepte de subvenció mínima.  
El 70% restant serà distribuït segons els següents criteris:  
1. Un 50% proporcional a l'atur agrícola registrat en la localitat sol·licitant.  
2. Un 20% on es prioritzaran aquelles memòries destinades a la realització d'obres i serveis que s'acullen a programes de millora del medi ambient, serveis socials i promoció econòmica local.  
La suma de les quantitats a) i b) constituirà la subvenció màxima per entitat sol·licitant. En cap cas la subvenció que es concedirà no podrà ser de tal quantia que, aïlladament o en concurrència amb subvencions o ajudes atorgades per altres administracions públiques o per altres ens públics o privats, no podrà ser superior a l'ajuda sol·licitada, ni a les quanties que operen com a límits especificats per memòria presentada i ens local sol·licitant.  
Article 6. Sol·licituds, documentació i terminis  
Els ens que vulguen beneficiar-se de le subvencions establertes en aquest capítol, ho sol·licitaran segons el model annex I en les direccions territorials de Treball d'Alacant (Pintor Llorens Casanova, 6), Castelló (plaça de Maria Agustina, 1) i València (Baró de Càrcer, 36), sense perjudici del que disposa l'article 38.4 de la Llei 30/92, de Règim Jurídic de les Administracions Públiques i del Procediment Administratiu Comú.  
A la sol·licitud de l'entitat local, que haurà d'anar subscrita pel seu alcalde-president, s'hi adjuntarà necessàriament per a la tramitació la següent documentació:  
a) Memòria/es de la/es obra/es i/o servei/s i si s'escau el projecte, quan per la quantia i volum així ho exigesquen les disposicions legals i reglamentàries vigents. En qualsevol cas, les memòries o projectes hauran de contenir un pressupost detallat per partides i, quan es referesca a obres, per unitats d'obres i preus unitaris.  
b) Plànol de localització en el cas d'obres.  
c) Certificació de no haver rebut altres ajudes pel mateix concepte en altres institucions públiques o privades.  
d) Certificat de dades de domiciliació bancària (fitxa de manteniment de tercers, annex II).  
e) Posteriorment s'adaptaran les memòries presentades per cada un dels ens locals sol·licitants, a la quantitat que pot correspondre'ls per memòria o municipi en virtut del barem establert en l'article anterior.  
El termini per a presentació de sol·licituds serà de 30 dies naturals comptadors des de l'endemà de la publicació de la dotació pressupostària, a què fa referència l'article quatre, al Diari Oficial de la Generalitat Valenciana.  
Article 7. Competències, resolució i recursos  
Rebudes les sol·licituds, les direccions territorials de la Conselleria de Treball i Afers Socials les verificaran. Quan la sol·licitud no reunesca els requisits assenyalats en l'article 71 de la Llei de Règim Jurídic de les Administracions Públiques i del Procediment Administratiu Comú, o no s'hi adjunte la documentació que d'acord amb aquesta ordre resulte exigible, es requerirà l'interessat perquè en el termini de 10 dies repare la mancança o adjunte els documents preceptius, amb la indicació que, si així no ho fera, se'l tindrà per desistit en la seua petició i s'arxivarà l'expedient sense cap més tràmit.  
El termini màxim per tramitar i resoldre els expedients serà de 45 dies naturals comptadors des de l'endemà de la finalització del termini de presentació de sol·licituds fixats en aquesta ordre. S'entendran desestimades les ajudes sol·licitades si, transcorregut l'esmentat període de temps, no se n'haguera produït una resolució expressa. Per a l'eficàcia de l'acte presumpte caldrà sol·licitar una certificació, d'acord amb el que preveu l'article 44 de la Llei de Règim Jurídic de les Administracions Públiques i del Procediment Administratiu Comú.  
La competència per a la concessió o denegació de les ajudes sobre desocupació agrària escaurà, per delegació del conseller de Treball i Afers Socials, als directors territorials de Treball de les províncies a què pertanyeren les entitats locals sol·licitants.  
Les resolucions a què es refereixen els paràgrafs anterios exhaureixen la via administrativa i en contra seua es podrà interposar un recurs contenciós administratiu davant el Tribunal Superior de Justícia de la Comunitat Valenciana, en el termini de 2 mesos comptadors des de la notificació de la resolució corresponent.  
Article 8. Pagament i justificació  
El 40% de la subvenció concedida es lliurarà, una vegada que s'haurà presentat en les direccions territorials de Treball la certificació d'inici de l'obra o servei, en la qual conste la selecció dels treballadors contractats (annex III).  
El 20% serà fet efectiu una vegada justificades les despeses en concepte de salaris i Seguretat Social corresponents a la subvenció concedida en una quantia igual o superior a la lliurada en primer terme.  
El 40% restant es lliurarà una vegada conste la certificació de la finalització de l'obra o servei (annex IV) i que hauran estat justificades les despeses en concepte de salaris i Seguretat Social i, si s'escau, del material corresponent a la subvenció concedida, ajustant-s'hi als límits de l'article 3.a). Aquestes despeses es podran justificar mitjançant una certificació del secretari o de l'interventor (annex V), sense perjudici que les direccions territorials de Treball puguen demanar la documentació complementària que s'estime oportuna.  
La justificació de les obres o serveis subvencionats s'haurà de presentar en les direccions territorials de Treball respectives i el termini per a aquesta presentació finalitzarà el 31 d'octubre de 1997.  
Article 9. Revisió d'expedients  
Donarà lloc a la resolució parcial o total de les subvencions concedides i pertocarà, si s'escau, el reintegrament de les quantitats indegudament percebudes i l'exigència de l'interès de demora des del moment del pagament de la subvenció, l'incompliment per part dels beneficiaris de tots o d'alguns dels termes, formes, condicions o compromisos derivats de la Llei d'Hisenda Pública de la Generalitat Valenciana, d'aquesta ordre de convocatòria d'ajudes o de la mateixa resolució de concessió.  
L'esmentada resolució parcial o total requerirà per ser adoptada l'obertura d'un expedient, del qual es donarà audiència als interessats i en serà l'òrgan competent el mateix que va dictar la resolució controvertida.  
En el cas d'exigir el reintegrament total o parcial de la subvenció, aquest s'haurà de produir en el termini de 15 dies hàbils següent al de notificació de la resolució.  
Transcorregut aquest termini sense que s'haurà procedit al reintegrament una vegada definitiva la resolució es procedirà conformement amb el RD 1.684/1990, de 20 de desembre, amb el qual s'aprova el Reglament General de Recaptació.  
El falsejament o l'ocultació de dades i documents, en allò que afecte substancialment la concessió i el lliurament de fons públics, donarà lloc, a més a la deducció de responsabilitats en l'ordre jurisdiccional pertinent.  
Article 10. Control, avaluació i seguiment  
La Conselleria de Treball i Afers Socials, a través de les seues direccions territorials, durà a cap les funcions de control de les subvencions concedides, conformement amb les instruccions impartides per la Direcció General de Treball.  
Escaurà a la Direcció General de Treball realitzar les funcions d'avaluació dels diversos programes en conjunt i del seu seguiment en l'àmbit de la Comunitat Valenciana.  
Per a la realització d'aquestes funcions s'utilitzaran tots els mitjans que estiguen a disposició de la Conselleria de Treball i Afers Socials, fins i tot la contractació amb tercers, i la col·laboració en el marc que escaiga de la Inspecció de Treball i Seguretat Social.  
A l'efecte de la difusió pública, les obres i/o serveis que es realitzen hauran de ser identificades mitjançant un cartell o amb la inserció de les resolucions de concessió al tauler d'anuncis de l'ens local, amb indicació de la circumstància de la seua realització en col·laboració amb la Conselleria de Treball i Afers Socials.  
DISPOSICIONS FINALS  
Primera  
Es faculta el director general de Treball per dictar totes les instruccions i circulars adients per a l'execució del que disposa aquesta ordre.  
Segona  
Aquesta ordre entrarà en vigor l'endemà de la seua publicació al Diari Oficial de la Generalitat Valenciana.  
València, 22 de novembre de 1996.  
El conseller de Treball i Afers Socials  
JOSÉ SANMARTíN ESPLUGUES  
ANNEX I  
Sr/Sra............................................................., com a alcalde/ssa-president/a. de l'ens local de ................................(..........................).  
SOL·LICITA: Les ajudes establertes en el programa de DESOCUPACIó AGRàRIA per a 1997 i per a la qual cosa es formalitzaran els següents apartats:  
1. Dades d'identificació del sol·licitant:  
Ajunt/entitat:.........................................NIF...................... ...........  
Adreça............................................Localitat..................... ...........  
Província............................................C. P....................................  
Telèfon:.............................................FAX:....................... ............  
Persona de contacte:.....................................................................  
................................................................................ ......................  
2. Localització de l'obra o servei................................................  
................................................................................ ......................  
3. Caracterització  
3.2. Objectius....................................................................... .........  
3.3. Duració en setmanes.............................................................  
3.4. Dates previstes d'inici i fi: d.............a...................................  
4.Treballadors necessaris per a la realització de l'obra o servei  
4.1. Nombre de treballadors total...............................................  
4.2. Nombre de desocupats que es contractaran..........................  
4.3. Salaris dia/setmana/mes........................................................  
4.4. Conveni aplicable.........................data publicació.................  
5. Cost total de l'obra o servei...................................................  
5.1. Materials i maquinària...........................................................  
5.2. Import de la mà d'obra..........................................................  
5.2.1. Salaris......................................................................... ........  
5.2.2. Seguretat Social (quota empresarial)..................................  
5.3. Transport....................................................................... .......  
5.4. D'altres........................................................................ ..........  
6. Quantia total de la subvenció sol·licitada...........................  
.............................d................................................de 1997.  
 Signatura  
Director territorial de la Conselleria de Treball i Afers Socials de.......................................................  
Documentació que s'aporta:  
A) Memòria de l'obra o servei  
B) Pressupost detallat per unitats d'obra i preus unitaris (sols en obres).  
C) Certificació negativa d'altres ajudes concedides per al mateix fi per altres institucions públiques o privades.  
D) Plànol de localització (sols en obres)  
E) Fitxa de manteniment de tercers (annex II)  
   
3196 ORDRE de 22 de novembre de 1996, de la Conselleria de Treball i Afers Socials, per la qual s'estableix el Pla d'Actuacions per a la Millora de l'Ocupació Rural (PAMER IV) per a l'exercici de 1997. [96/X4217]  
El desenvolupament dels plans d'actuació per a la millora de l'ocupació rural (PAMER I, II, III) durant els exercicis de 1995 i 1996 s'ha traduït en la creació de més de mil dos-cents llocs de treball i s'ha complit així el seu principal objectiu, la creació d'ocupació, entre persones afectades per l'atur de llarga durada, alhora que s'ha contribuït a la preservació de la massa boscosa de la nostra Comunitat Autònoma.  
Per això, la Conselleria de Treball i Afers Socials ha decidit dur a la pràctica una nova versió de l'esmentat pla que, sota la denominació de Pla d'Actuacions per a la Millora de l'Ocupació Rural (PAMER IV), afectarà preferentment els municipis d'interès forestal que s'integren en les següents comarques de la nostra comunitat:  
- La Plana Alta.  
- El Baix Maestrat.  
- Els Ports.  
- L'Alt Maestrat.  
- L'Alcalatén.  
- L'Alt Millars.  
- L'Alt Palància.  
- El Racó d'Ademús/Els Serrans.  
- La Plana d'Utiel/Requena.  
- La Vall de Cofrents/Aiora.  
- La Canal de Navarrés.  
- La Ribera Alta.  
- La Ribera Baixa.  
- La Vall d'Albaida.  
- L'Alcoià.  
- El Comtat.  
- La Marina Alta.  
- La Marina Baixa.  
- El Vinalopó.  
Per això, i fent ús de les facultats que em confereix l'article 35 de la Llei 5/1983, de 30 de desembre, de Govern Valencià i l'article 47 de la Llei d'Hisenda Pública de la Generalitat Valenciana,  
Ordene  
Article 1. àmbit d'aplicació  
1. A l'efecte d'aquesta ordre, podran accedir a aquestes ajudes, preferentment, les corporacions locals d'interès forestal de les següents comarques: La Plana Alta, el Baix Maestrat, Els Ports, l'Alt Maestrat, l'Alcalatén, l'Alt Millars, l'Alt Palància, el Racó d'Ademús/Els Serrans, la Plana d'Utiel/Requena, la Vall de Cofrents/Aiora, la Canal de Navarrés, la Ribera Alta, la Ribera Baixa, la Vall d'Albaida, l'Alcoià, el Comtat, la Marina Alta, la Marina Baixa, el Vinalopó.  
Article 2. Finalitats  
1. L'objectiu d'aquestes ajudes és pal·liar la desocupació mitjançant la contractació de joves, aturats amenaçats de llarga durada i dones, que es dedicaran a la realització de tasques relacionades amb la millora de l'entorn natural.   
2. En tot cas, serà de l'exclusiva responsabilitat de les corporacions locals beneficiàries l'obtenció prèvia de les corresponents autoritzacions i/o permisos dels organismes públics o privats competents i dels titulars dels predis afectats pels treballs, quan escaiga.  
Les tasques que realitzaran seran especialment les següents:  
- Estassada selectiva de matoll.  
- Esporgada i aclarida d'arbratge.  
- Manteniment i millora de:  
- tallafocs,  
- faixes de protecció,  
- camins forestals,  
- àrees recreatives en muntanya pública,  
- sendes,   
- basses per a extinció d'incendis forestals.  
- Neteja i condicionament de barrancs i llits.  
3. Les ajudes que es regulen en aquesta ordre inclouran les despeses de salaris i de Seguretat Social corresponents a les contractacions dels treballadors desocupats que s'integren en les brigades formades d'acord amb el que s'especifica en l'article quatre d'aquesta ordre. Així mateix, se subvencionarà l'adquisició dels equips de protecció individual (EPIS) i la inversió immobilitzat material (maquinària, vehicles.) necessaris per al desenvolupament de les tasques que cal realitzar.  
4. La concessió d'ajudes previstes en aquesta ordre estarà condicionada a l'existència de crèdit adequat i suficient per a ella, en els pressupostos de la Generalitat Valenciana per a l'exercici de 1997. Una vegada aprovats els pressupostos de la Generalitat Valenciana per a l'esmentat exercici, si haguera previsió pressupostària per atendre aquestes ajudes, la Conselleria de Treball i Afers Socials publicarà al Diari Oficial de la Generalitat Valenciana una resolució especificant la línia o línies de subvenció amb les quals es finançaran les ajudes i l'import global màxim destinats a aquestes.  
Article 3. Quantia de les ajudes  
1. Les ajudes per a contractacions establides en aquesta convocatòria seran de 140.000 pessetes per cada peó i mes de contracte, llevat del capatàs, que percebrà 160.000 pessetes mensuals. El període màxim de concessió de la subvenció serà de 10 mesos.  
2. Per a l'adquisició dels equips de protecció individual (EPIS), material no inventariable la subvenció serà de 10.000 pessetes per lloc de treball subvencionat.  
3. La quantia de les subvencions que es concediran per a la inversió en immobilitzat material vindrà proposada per la comissió d'experts, d'acord amb els criteris de valoració expressats en l'article 7.  
Article 4. Brigades: estructura i funcions  
Les brigades, com a norma general, estaran formades per cinc peons i un capatàs.  
Si es produeix el cessament d'algun treballador abans de concloure el període contractat, haurà de ser substituït per un altre en les mateixes condicions i pel temps que falte per a la finalització de l'esmentat període.  
Excepcionalment, mitjançant causes degudament justificades i per resolució motivada, es podrà autoritzar un nombre distint de cinc llocs de treball de peó en una brigada.  
Per a la coordinació dels treballs es contractarà un lloc de treball de capatàs per brigada, excepte en el cas de dos brigades d'un mateix municipi, que, en estar treballant en tasques pròximes i relacionades, podran ser coordinades per un mateix capatàs.  
Els capatassos contractats hauran de tenir habilitats en tasques forestals, bé per tenir titulacions pertinents, bé per la seua participació en brigades forestals o brigades d'anteriors plans d'actuació per a la millora de l'ocupació rural.  
Article 5. Requisits de les contractacions  
1. Les contractacions per als llocs de treball de peó i capatàs de brigada seran efectuades per les corporacions locals.  
2. Els treballadors hauran de ser aturats i figurar inscrits com a demandants d'ocupació.  
3. El contracte es formalitzarà necessàriament per escrit.  
4. Els contractes se subscriuran a jornada completa de 40 hores setmanals.  
5. La modalitat de contractació serà per obra o servei determinat, segons que disposa el Reial Decret 2.546/1994, de 29 de desembre.  
6. Els treballadors hauran de figurar inscrits en el règim general de la Seguretat Social.  
Article 6. Sol·licituds, documentació i terminis  
1. Les corporacions locals que desitgen acollir-se a les ajudes establertes en aquesta ordre hauran d'instar la corresponent sol·licitud segons el model de l'annex I, la fitxa de manteniment a tercers (annex II) i una memòria en doble exemplar de les activitats per a les quals se sol·licita l'ajuda, que han de ser concordes amb la programació forestal de la zona en qüestió.  
Aquesta memòria comprendrà necessàriament els següents apartats:  
Antecedents, fent-hi menció expressa de:  
- la superfície forestal del terme municipal,  
- els aturats registrats en el municipi l'any anterior a la presentació de la sol·licitud d'ajuda,  
- les brigades de PAMER amb què s'haurà comptat en exercicis anteriors,   
- les ferramentes, equips individuals (EPIS), maquinària i vehicles amb què es compta per al desenvolupament de les tasques que se sol·liciten.  
Ubicació geogràfica detallada de les zones d'actuació, acompanyant-hi un pla o croquis especificant en concret la seua accessibilitat i estat legal.  
Descripció detallada de les tasques que cal realitzar, quantificades en la mesura possible.  
Rendiments previstos per a cada una de les tasques.  
Residus generats i forma prevista d'eliminar-los.  
Informació sobre altres ajudes sol·licitades per a aquesta mateixa tasca.  
2. Quan aquesta documentació estiga incompleta, serà requerida la seua reparació o millora, amb l'advertiment que si en el termini de 10 dies no ho fera, es tindrà per desistida la seua petició i s'arxivarà sense cap més tràmit.  
3. Les sol·licituds que efectuen les corporacions locals es dirigiran a la Direcció General de Treball de la Conselleria de Treball i Afers Socials (passeig de l'Albereda 16-2, València 46484) i seran presentades davant l'esmentada Direcció en qualsevol altra de les formes previstes en l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 30 dies naturals comptadors des de l'endemà de la publicació d'aquesta ordre al DOGV.  
Article 7. Criteris de valoració de les sol·licituds  
1. La valoració de les sol·licituds correrà a càrrec d'una comissió d'experts nomenada a aquest efecte, la regulació de la qual ve desenvolupada en la disposició addicional quarta.  
2. Com a criteris generals per valorar les sol·licituds es tindrà en compte:  
- la superfície forestal del municipi i/o el valor ecològic  
- interès del treball proposat en relació amb els plans forestals de la comarca  
- rendiments de treball previstos per a cada una de les tasques proposades  
- atur registrat en el municipi l'any natural anterior a la prestació de la sol·licitud  
- ajudes concedides, actuacions realitzades i rendiments de treball obtinguts en anteriors convocatòries de PAMER  
- importància hidrològica dels llits i/o dels treballs que s'hi realitzaran  
- necessitat i nivell d'equipament en maquinària, materials i la resta d'immobilitzat material per a la realització de tasques que són objecte de subvenció.  
Article 8. Competència, resolució i recursos  
1. El director general de Treball, per delegació del conseller de Treball i Afers Socials, serà l'òrgan competent per resoldre les sol·licituds d'ajudes presentades. La resolució serà adoptada amb l'anàlisi prèvia dels informes preceptius emesos per la comissió d'experts i s'hi podran valorar igualment els informes negatius evacuats en relació amb els plans d'actuació per a la millora de l'ocupació rural.  
2. El termini màxim de resolució serà de 30 dies naturals des de l'endemà de la publicació de la dotació pressupostària en el DOGV. S'entendran desestimades les ajudes sol·licitades pel transcurs de l'esmentat període de temps sense que s'hi produesca una resolució expressa. Per a l'eficàcia de l'acte presumpte caldrà sol·licitar una certificació, d'acord amb el que preveu l'article 44 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
3. Les resolucions dictades pel director general de Treball, per delegació del conseller de Treball i Afers Socials exhauriran la via administrativa i en la seua contra es podrà interposar un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos següents a la seua notificació.  
Article 9. Pagament i justificació de la subvenció   
Podran lliurar-se bestretes de les ajudes pel límit màxim autoritzat en la Llei d'Hisenda Pública de la Generalitat Valenciana o, si s'escau, pel límit màxim que autoritze la Llei de Pressupostos de la Generalitat Valenciana per a 1997.  
Les transferències de capital, destinades a subvencionar l'adquisició d'immobilitzat material, s'efectuaran després de la presentació del rebut i de la factura i s'avançarà un 15% de l'import del que haurà estat concedit amb la resolució d'atorgament de l'ajuda.  
A la finalització dels treballs caldrà aportar un certificat (segons el model que s'adjunta com a annex III), expedit pel secretari i/o interventor de la corporació, acreditativa dels pagaments efectuats en concepte de despeses de salaris i de Seguretat Social i en l'adquisició dels equips individuals (EPIS) i en immobilitzat material, en el termini màxim de dos mesos des de la finalització dels treballs.  
Article 10. Control i seguiment  
A la Direcció General de Treball, per delegació del conseller, li escauen, pels mitjans que estime oportuns, les funcions de seguiment i control de les subvencions, així com l'avaluació del programa en conjunt.  
En el cas que l'entitat beneficiària incomplesca tots o alguns dels termes, formes, condicions o compromisos derivats de la Llei d'Hisenda Pública de la Generalitat Valenciana, d'aquesta ordre de convocatòria d'ajudes o de la mateixa resolució de concessió, la Direcció General de Treball, per delegació del conseller, podrà resoldre o minorar la subvenció concedida, amb l'exigència, si s'escau, de reintegrar les quantitats indegudament percebudes i de interès de demora amb audiència prèvia a l'interessat.  
Disposicions addicionals  
Primera  
Per al correcte compliment dels objectius d'aquesta ordre, s'establirà el corresponent instrument de col·laboració amb l'òrgan o òrgans competents de l'administració mediambiental i/o Confederació Hidrogràfica del Xúquer.  
Segona  
En casos de necessitat i mitjançant una justificació prèvia, per part de les entitats locals, la Direcció General de Treball podrà autoritzar la realització d'altres treballs distints als assenyalats en la resolució de concessió de l'ajuda.  
Tercera  
La Conselleria de Treball i Afers Socials podrà subscriure convenis de col·laboració i amb les entitats locals que, sent interès forestals, estiguen ubicades en comarques distintes de les esmentades en l'article 1 d'aquesta ordre, per a la realització de treballs específics de restauració mediambiental.  
Quarta  
Com a òrgan assessor es constituirà una comissió d'experts, nomenada pel conseller de Treball i Afers Socials.  
Composició. L'esmentada comissió estarà integrada pels següents membres:  
- un president, que serà el conseller de Treball i Afers Socials o una persona en qui delegue,  
- un vicepresident, que serà el director general de Recursos Forestals o una persona en qui delegue.  
- tres doctors enginyers forestals, a proposta del conseller.  
- tres representants de cada una de les províncies de la Comunitat Valenciana, enginyers forestals o enginyers tècnics forestals de la Conselleria d'Agricultura i Medi Ambient, a proposta d'aquesta.  
- un representant de la Confederació Hidrogràfica del Xúquer, a proposta d'aquesta.  
- un representant de la Direcció General de Desenvolupament Forestal, a proposta d'aquesta.  
- un representant de la Conselleria de Treball i Afers Socials, a proposta del conseller.  
- dos experts en temes mediambientals, proposats pel conseller de Treball i Afers Socials.  
Entre els seus membres, el president elegirà un secretari.  
Es podrà crear subcomissions provincials, per conèixer i informar sobre les activitats del PAMER IV en les províncies respectives. La seua composició serà la següent:  
- un president, designat pel president de la comissió d'experts, entre els seus membres.  
- tres enginyers forestals i enginyers tècnics forestals de la província, que formen part de la comissió d'experts.  
- els enginyers forestals i enginyers tècnics forestals encarregats del seguiment tècnic dels treballs del PAMER IV, pertanyents a la Conselleria d'Agricultura i Medi Ambient.  
- un representant de la diputació provincial.  
- un representant de la direcció territorial de Treball i Afers Socials de la província, que exercirà de secretari.  
Funcions. Tant la comissió com les subcomissions provincials informaran sobre les sol·licituds d'ajudes, contingut de les memòries i activitats i treballs proposats, atenent els criteris especificats en l'article setè d'aquesta ordre.  
Els informes hauran de ser en tot cas motivats i contenir els criteris que han estat tinguts en compte per a la seua valoració i hauran d'anar signats pel president i el secretari de la comissió.  
Funcionament orgànic. La comissió i les subcomissions provincials com a òrgans col·legiats s'ajustaran en el seu funcionament al règim establert per a aquests en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Disposició final  
Aquesta ordre entrarà en vigor l'endemà de la seua publicació al Diari Oficial de la Generalitat Valenciana.  
València, 22 de novembre de 1996  
El conseller de Treball i Afers Socials  
JOSÉ SANMARTíN ESPLUGUES  
ANNEX I  
Sr. /Sra.....................com a Alcalde/ssa-President/a de la Corporació Local de.........................., facultat/da per a aquest acte per la reunió del Plenari de l'Ajuntament de data............................  
Solicita: Les ajudes establertes en el Pla d'Actuació per a la Millora de l'Ocupació Rural per a 1997 (PAMER I ) establert per l'Ordre de la Conselleria de Treball i Afers Socials de data ../../.. , i per a això es formalitzen les següents dades:  
1r. Dades d'identificació:  
Corporació Local: Comarca:   
Adreça: Província:   
NIF:   
Telèfon: FAX:   
2n. Subvenció sol·licitada  
- Quantitat : pessetes.  
- Nombre de brigades: Nombre de peons:   
- Nombre de capatassos:   
- Duració dels treballs en mesos :   
3r. Subvenció sol·licitada per a l'adquisició d'EPIS:  
- Quantitat: pessetes.   
- Nombre d'equips sol·licitats: .   
4t. Subvenció sol·licitada per a l'adquisició en immobilitzat material:  
- Quantitat: pessetes  
- Per a l'adquisició de:   
S'adjunta la següent documentació:  
En dos exemplars, memòria descriptiva ajustada a l'ordre de convocatòria  
Fitxa manteniment de tercers (annex II)  
A....., . de...........199.   
Signat...............................................  
Director general de Treball. Passeig de l'Albereda 16. 46587 València